**З А П И С Н И К**

**са састанка одбора за преговоре за закључивање Колективног уговора**

**за Акционарско друштво за железнички превоз путника „Србија Воз“ Београд**

**одржаног 03.08.2020. године са почетком у 09,00 часова**

Седници присуствују:

I Одбор за преговоре Оснивача

1. Јасмина Војводић МГСИ, члан

**II Чланови одбора за преговоре послодавца**

1. Зоран Пузовић, председник
2. Антонија Каписазовић, заменик председника
3. Бранислав петровић, члан
4. Јелена Бојић, члан
5. Јелена Стојчић, секретар

**III Чланови Одбора за преговоре репрезентативних синдиката**

1. Дејан Миловановић, председник одбора
2. Небојша Никић, члан
3. Зоран Богавац, члан
4. Далибор Митић, члан

**ДНЕВНИ РЕД**

1. **Усвајање записника са 1. седнице**
2. **Усвајање Пословника о раду у преговорима за закључивање Колективног уговора за „Србија Воз“ а.д.**
3. **Разматрање и усаглашавање отказаних одредаба Колективног уговора**
4. **Разно**

**1. Усвајање записника са 1. седнице**

**Зоран Пузовић –** достављен вам је записник са предходне седнице који је коригован сходно примедбама које сте упутили, па предлажем да исти усвојимо.

Записник са 1. седнице усвојен је једногласно.

1. **Усвајање Пословника о раду у преговорима за закључивање Колективног уговора за „Србија Воз“ а.д.**

**Зоран Пузовић –** достављен вам је пословник о раду који је коригован сходно сугестији представника Оснивача, па предлажем да исти усвојимо.

Пословник о раду у преговорима за закључивање Колективног уговора за „Србија Воз“ а.д., усвојен је једногласно.

1. **Разматрање и усаглашавање отказаних одредаба Колективног уговора**

**Зоран Пузовић-** Одбор репрезентативних синдиката је доставио предлог измена и допуна одредби чланова КУ. Обзиром да су у предлогу додата и два нова члана, разматрање ће се вршити по достављеном предлогу.

* Члан 1,2,3 -**усаглашени**
* Чл.4 је додат по предлогу синдиката, **усаглашен**, тако да гласи:

„Одбор директора или запослени кога он овласти одлучује о правима, обавезама и одговорностима из радног односа у складу са Законом о раду ( у даљем тексту : Закон) и одредбама овог Колективног уговора.“

* Члан 5,6,7 -**усаглашени**
* Чл. 8 – **неусаглашен**
* Члан 9,10,11 -**усаглашени**
* Чл.12 - **неусаглашен**
* Чл.13 – **усаглашен,** у ставу 3 уподобити степен стручне спреме са новим Законом Националном оквиру квалификација Републике Србије. Такође извршити измену сходно томе у свим члановима КУ где је потребно.
* Чл.16 **усаглашен**, после става 3 додати став 4 и 5, и то :

„За време ванредног стања, односно ванредне ситуације, који су настали услед проглашења епидемије заразне болести, послодавац може омогућити запосленима обављање послова ван просторија послодавца-рад од куће, на свим радним местима на којима је могуће организовати такав рад. Трајање радног времена и вршење надзора над радом запосленог регулисаће се Решењем.

У случају када није могуће организовати рад из става 4 овог члана, послодавац може променити радну праксу. “

* Чл.17, **усаглашен,** у ставу 1 под I после броја 1) додати број 2) маневриста и под II после броја 4) додати број 5) прегледач кола
* Члан 18,19,20,21 **- усаглашени**
* Чл.22 – **усаглашен**, прихваћена је измена у следећем:
* у ставу 1 тачка 3.брише и уписује нова, тако да гласи: «рођење унучета 2 радна дана»,
* у ставу 1 после тачке 13. Додаје се тачка 14., тако да гласи: »у случају изолације, односно самоизолације у циљу спречавања и сузбијања заразне болести које угрожавају здравље становништва Републике Србије, 10 радних дана.
* у ставу 1 предложена тачка 15 се брише
* Чл.23 – **неусаглашен**
* Члан 24,25,26,27,28 -**усаглашени**
* Чл.29 – **неусаглашен**
* Чл.30 – **неусаглашен**
* Члан 31,32,33,34,35,36,37,38,39 -**усаглашени**
* Чл.40 – **усаглашен**,
* у ставу 1 тачка 2 у алинеји 1 после речи « професионалном болешћу» додаје се «малигним обољењима и због добровољног давања органа и ткива;
* у ставу 1 тачка 2 после алинеје 1 додаје се нова, тако да гласи «проузрокована заразном болести која је Законом о заштити становништва од заразних болести одређена као заразна болест која угрожава здравље становништва Републике Србије и чије спречавање и сузбијање је од општег интереса за Републику Србију, као и због мере изолације или самоизолације наложене у вези са том болешћу, а која је наступила као последица непосредног излагања ризику по основу обављања послова и радних задатака и контаката са лицима којима је потврђена болест или наложена мера изолације или самоизолације“
* Члан 41, 42 **- усаглашени**
* Чл.43- **усаглашен**, додаје као нов члан, тако да гласи:

«Запослени који обавља рад ван просторија послодавца –рад од куће у складу са чланом 15, став 4 овог Колективног уговора, има право на зараду и сва друга права из рада и по основу рада, осим права на накнаду трошкова превоза за долазак и одлазак са рада.“

* Члан 44, 45 **- усаглашени**
* Чл. 46 – **неусаглашен**
* Члан 47,48,49,50,51,52,53,54,55,56 **- усаглашени**
* Чл. 57 **–неусаглашен**
* Члан 58,59,60,61,62 **- усаглашени**
* Чл. 63, **усаглашен,** тако да гласи:

„Запослени који своје редовне послове обавља у пограничној станици на територији суседне железничке управе, возно особље које обавља послове између две граничне станице суседних железничких управа и на територији суседне железничке управе, имају право на накнаду трошкова у висини дневнице за службено путовање у земљи, за време проведено у тој станици и на територији суседне железничке управе, увећано за 10%.»

* Чл. 64 – **неусаглашен**
* Чл. 65 **– неусаглашен**
* Члан 66 **- усаглашени**
* Чл. 67 – усаглашен,
* у ставу 1у тачки 4 брисати « и дијагностике»
* у ставу 1после тачке 4 додати нову тачку 5« трошкова дијагностике» и допунити формулацију
* Члан 68 **- усаглашен**
* Чл. 69 **– неусаглашен**
* Члан 70,71,72 **- усаглашени**
* Чл.73 – **неусаглашен**

**Далибор Митић –** Савез синдиката железничара Србије ће вам доставити своје предлоге измена. До заједничког састанка Одбора синдиката нисмо стигли да их припремимо, али смо их доставили накнадно 30.07. Савез синдиката железничара Србије жели да учествује у преговорима, али не жели да сарађује са остала 3 репрезентативна синдиката.

**Зоран Пузовић** – Послодавац је добио званични предлог измена и допуна од стране одбора репрезентативних синдиката и то је једино меродавно за нас. Ваше примедбе прво договорите са одбором реперзентативних синдиката и ако оне буду став одбора синдиката онда их можемо разматрати. Не може сваки синдикат појединачно да доставља примедбе послодавцу.

**Следећи састанак се заказује за уторак, 04.08.2020, са радом од 09,оо-11,оо часова, у великој сали, Немањина 6, први спрат.**

Састанак је завршен у 11,00 часова.

**ЗАПИСНИЧАР ПРЕДСЕДНИК ОДБОРА ЗА ПРЕГОВОРЕ**

**ПОСЛОДАВЦА**

**Јелена Стојчић Зоран Пузовић**

**ПРЕДСЕДНИК ОДБОРА ЗА ПРЕГОВОРЕ**

**РЕПРЕЗЕНТАТИВНИХ СИНДИКАТА**

**Дејан Миловановић**

**ПРЕДСЕДНИК ОДБОРА ЗА ПРЕГОВОРЕ**

**ОСНИВАЧА**

**Мишела Николић**